RÅDETS BESLUTNING af 30. juni 1997 om bemyndigelse af medlemsstaterne til fortsat at anvende de gældende punktafgiftsnedsættelser eller -fritagelser for visse typer mineralolie, når disse benyttes til særlige formål, i overensstemmelse med proceduren i direktiv 92/81/EØF (97/425/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier (1), særlig artikel 8, stk. 4 og 6,

under henvisning til forslag fra Kommissionen (2),

under henvisning til udtalelse fra Europa-Parlamentet (3), og

ud fra følgende betragtninger:

I henhold til artikel 8, stk. 4, i direktiv 92/81/EØF kan Rådet med enstemmighed på forslag af Kommissionen give en medlemsstat tilladelse til at indføre fritagelse for eller nedsættelse af punktafgiften på mineralolier, hvis særlige politiske hensyn taler herfor;

Rådet skal i henhold til artikel 8, stk. 6, i direktiv 92/81/EØF vurdere situationen senest den 31. december 1996 på grundlag af en rapport fra Kommissionen;

medlemsstaterne har underrettet Kommissionen om, at de har til hensigt fortsat at anvende visse fritagelser eller nedsættelser, som deres afgiftslove allerede indeholder, eller at indføre fritagelser eller nedsættelser, for hvilke proceduren i nævnte artikel 8, stk. 4, bør anvendes;

de øvrige medlemsstater er blevet underrettet herom;

med baggrund i særlige politiske hensyn bør visse fritagelser og nedsættelser fortsætte med at være i kraft indtil den 31. december 1999, mens andre bør fortsætte med at være i kraft indtil den 31. december 1998; nedsættelserne og fritagelserne bliver løbende evalueret af Kommissionen for at sikre, at de er forenelige med det indre marked og de øvrige målsætninger i traktaten;

visse undtagelser og fritagelser bør ophæves med virkning fra den 1. januar 1998 -

VEDTAGET FØLGENDE BESLUTNING:

Artikel 1

I overensstemmelse med artikel 8, stk. 4, og artikel 8, stk. 6, i direktiv 92/81/EØF og med forbehold af de forpligtelser, der gælder efter direktiv 92/82/EØF af 19. oktober 1992 om indbyrdes tilnærmelse af punktafgiftsstrukturen for mineralolier (4), tillades det følgende medlemsstater fortsat at anvende punktafgiftsnedsættelser eller -fritagelser som anført nedenfor indtil den 31. december 1999 og fortsat at anvende dem automatisk i efterfølgende perioder af to år, medmindre Rådet inden udgangen af en sådan periode med enstemmighed på forslag af Kommissionen beslutter, at visse af eller alle disse undtagelser skal ophæves eller ændres:

1) Kongeriget Belgien:

- for køretøjer til lokal, offentlig personbefordring

- for flaskegas (LPG), naturgas og methan

- for luftfart, der ikke er omfattet af artikel 8, stk. 1, litra b), i direktiv 92/81/EØF

- for sejlads i private lystfartøjer.

2) Kongeriget Danmark:

- for luftfart, der ikke er omfattet af artikel 8, stk. 1, litra b), i direktiv 92/81/EØF

- ved delvis tilbagebetaling til virksomhederne, forudsat at afgifterne er i overensstemmelse med EF's bestemmelser, og at den erlagte afgift, der ikke tilbagebetales, ikke er lavere end de minimumssatser for punktafgiften eller kontrolafgiften på mineralolier, der er fastsat i EF-lovgivningen

- for køretøjer til lokal, offentlig personbefordring

- ved nedsættelse for diesel for at fremme brugen af mere miljøvenlige brændstoffer, når sådanne incitamenter er knyttet til bestemte tekniske specifikationer som f.eks. massefylde, svovlindhold, destillationsinterval, flammepunkt og indeks, og forudsat at disse satser ikke er lavere end de minimumssatser for punktafgiften på mineralolier, der er fastsat i EF-lovgivningen.

3) Forbundsrepublikken Tyskland:

- ved brug af affaldsgas som brændsel til opvarmning

- for prøver af mineralolie, der anvendes til analyse, produktionsprøver eller andre videnskabelige formål

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.

4) Den Hellenske Republik:

- for køretøjer til lokal, offentlig personbefordring

- for LPG og methan til industrielt brug

- for de nationale væbnede styrker

- ved fritagelse for brændstoffer, der anvendes til drift af de officielle køretøjer, der benyttes af premierministerens departement og den nationale politistyrke.

5) Kongeriget Spanien:

- for LPG anvendt som motorbrændstof i køretøjer til lokal, offentlig personbefordring

- for LPG anvendt som motorbrændstof i hyrevogne

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.

6) Den Franske Republik:

- for luftfart, der ikke er omfattet af artikel 8, stk. 1, litra b), i direktiv 92/81/EØF

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig

- for brændstoffer, der benyttes af hyrevogne inden for grænserne af en årlig kvote

- i forbindelse med visse foranstaltninger, der har til formål at yde bistand i områder, der affolkes.

7) Irland:

- for luftfart, der ikke er omfattet af artikel 8, stk. 1, litra b), i direktiv 92/81/EØF

- for sejlads i private lystfartøjer

- for køretøjer til lokal, offentlig personbefordring

- for LPG, naturgas og methan anvendt som motorbrændstof

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig

- ved fremstillingen af aluminiumoxid i Shannon-området

- for motorkøretøjer, der benyttes af handicappede.

8) Den Italienske Republik:

- for luftfart, der ikke er omfattet af artikel 8, stk. 1, litra b), i direktiv 92/81/EØF

- for køretøjer til lokal, offentlig personbefordring

- For brændstoffer, der benyttes af hyrevogne

- ved brug af affaldsgas som brændsel til opvarmning

- for methan anvendt som motorbrændstof

- ved forbrug i områderne Val d'Aosta og Gorizia

- for de nationale væbnede styrker

- for ambulancer.

9) Storhertugdømmet Luxembourg:

- for køretøjer til lokal, offentlig personbefordring

- for LPG, naturgas og methan.

10) Kongeriget Nederlandene:

- for LPG, naturgas og methan

- for prøver af mineralolie, der anvendes til analyse, produktionsprøver eller andre videnskabelige formål

- for de nationale væbnede styrker.

11) Republikken Østrig:

- for LPG anvendt som motorbrændstof i køretøjer til lokal, offentlig personbefordring.

12) Den Portugisiske Republik:

- for luftfart, der ikke er omfattet af artikel 8, stk. 1, litra b), i direktiv 92/81/EØF

- ved fritagelse for LPG, naturgas og methan anvendt som brændstof til lokal, offentlig personbefordring

- ved nedsættelse for brændselsolie, der forbruges i den selvstyrende region Madeira; nedsættelsen må ikke overstige ekstraomkostningerne ved transport af brændselsolien til forbrugsstedet

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.

13) Republikken Finland:

- for luftfart, der ikke er omfattet af artikel 8, stk. 1, litra b), i direktiv 92/81/EØF

- for sejlads i private lystfartøjer

- ved fritagelse for methan og LPG til alle formål

- ved nedsættelse for diesel og gasolie til opvarmning, forudsat at satserne ikke er lavere end de minimumssatser for punktafgiften på mineralolier, der er fastsat i EF-lovgivningen

- ved nedsættelse for reformuleret blyfri og blyholdig benzin, forudsat at satserne ikke er lavere end de minimumssatser for punktafgiften på mineralolier, der er fastsat i EF-lovgivningen.

14) Kongeriget Sverige:

- ved nedsættelse for mineralolier, der benyttes til industrielle formål, forudsat at satserne ikke er lavere end de minimumssatser for punktafgiften på mineralolier, der er fastsat i EF-lovgivningen

- ved fritagelse for biologisk fremstillet methan og andre affaldsgasser

- ved nedsættelse for diesel alt efter miljøklassifikation.

15) Det Forenede Kongerige Storbritannien og Nordirland:

- for luftfart, der ikke er omfattet af artikel 8, stk. 1, litra b), i direktiv 92/81/EØF

- for køretøjer til lokal, offentlig personbefordring

- for LPG, naturgas og methan anvendt som motorbrændstof

- for sejlads i private lystfartøjer

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.

Artikel 2

I overensstemmelse med artikel 8, stk. 4, og artikel 8, stk. 6, i direktiv 92/81/EØF og med forbehold af de forpligtelser, der gælder efter direktiv 92/82/EØF tillades det følgende medlemsstater at anvende eller fortsat at anvende punktafgiftsnedsættelser eller -fritagelser som anført nedenfor indtil den 31. december 1999, medmindre Rådet med enstemmighed på forslag af Kommissionen inden denne dato træffer beslutning om, hvorvidt visse af eller alle disse undtagelser skal ændres eller forlænges for en nærmere bestemt periode:

1) Kongeriget Belgien:

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig

- ved nedsættelse for svær brændselsolie for at fremme brugen af mere miljøvenlige brændstoffer. Nedsættelsen skal specifikt knyttes til svovlindholdet, og satsen kan under ingen omstændigheder være lavere end 6,5 ECU pr. ton.

2) Kongeriget Danmark:

- ved anvendelse af forskellige punktafgiftssatser for benzin leveret fra benzinstationer udstyret med genindvindingssystem for benzindampe og for benzin leveret fra andre benzinstationer, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen.

3) Den Hellenske Republik:

- ved anvendelse af forskellige afgiftssatser på blyfri benzin efter forskellige miljøkategorier, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen.

4) Kongeriget Spanien:

- ved anvendelse af forskellige afgiftssatser på blyfri benzin efter forskellige miljøkategorier, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen.

5) Den Franske Republik:

- ved nedsættelse for svær brændselsolie for at fremme brugen af mere miljøvenlige brændstoffer. Nedsættelsen skal specifikt knyttes til svovlindholdet, og afgiftssatsen på svær brændselsolie må ikke være lavere end den minimumssats for afgiften på svær brændselsolie, der er fastsat i EF-lovgivningen

- ved fritagelse for gas anvendt som motorbrændstof til offentlig transport efter en årlig kvote.

6) Irland:

- ved anvendelse af forskellige afgiftssatser på blyfri benzin efter forskellige miljøkategorier, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen.

7) Den Italienske Republik:

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.

8) Storhertugdømmet Luxembourg:

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig

- ved nedsættelse for svær brændselsolie for at fremme brugen af mere miljøvenlige brændstoffer. Nedsættelsen skal specifikt knyttes til svovlindholdet, og satsen kan under ingen omstændigheder være lavere end 6,5 ECU pr. ton.

9) Republikken Østrig:

- for naturgas og methan

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.

10) Den Portugisiske Republik:

- ved anvendelse af forskellige afgiftssatser på blyfri benzin efter forskellige miljøkategorier, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen

- ved nedsættelse for svær brændselsolie for at fremme brugen af mere miljøvenlige brændstoffer. Nedsættelsen skal specifikt knyttes til svovlindholdet, og afgiftssatsen på svær brændselsolie må ikke være lavere end den minimumssats for afgiften på svær brændselsolie, der er fastsat i EF-lovgivningen.

11) Republikken Finland:

- for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.

12) Kongeriget Sverige:

- ved anvendelse af forskellige afgiftssatser på blyfri benzin efter forskellige miljøkategorier, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen

- ved nedsættelse for mineralolier, der benyttes til industrielle formål, ved indførelse af såvel en lavere sats end standardsatsen og en nedsat sats for energiintensive virksomheder, forudsat at satserne ikke er lavere end de minimumssatser for punktafgiften på mineralolier, der er fastsat i EF-lovgivningen, og ikke giver anledning til konkurrenceforvridning

- for luftfart, der ikke er omfattet af artikel 8, stk. 1, litra b), i direktiv 92/81/EØF.

13) Det Forenede Kongerige:

- ved nedsættelse for diesel for at fremme brugen af mere miljøvenlige brændstoffer

- ved anvendelse af forskellige afgiftssatser på blyfri benzin efter forskellige miljøkategorier, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen.

Artikel 3

I overensstemmelse med artikel 8, stk. 4, og artikel 8, stk. 6, i direktiv 92/81/EØF og med forbehold af de forpligtelser, der gælder efter direktiv 92/82/EØF tillades det følgende medlemsstater at anvende eller fortsat at anvende punktafgiftsnedsættelser eller -fritagelser som anført nedenfor indtil den 31. december 1998, medmindre Rådet med enstemmighed på forslag af Kommissionen inden denne dato træffer beslutning om, hvorvidt visse af eller alle disse undtagelser skal ændres eller forlænges for en nærmere bestemt periode:

1) Den Franske Republik:

- ved forbrug på Korsika, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen

- ved fritagelse for svær brændselsolie, der anvendes som brændsel ved fremstillingen af aluminiumoxid i byen Gardanne.

2) Den Italienske Republik:

- punktafgiftsfritagelse for mineralolier, der anvendes som brændstof ved produktionen af aluminiumoxid på Sardinien

- ved nedsættelse for brændselsolie til produktion af damp og for gasolie, der benyttes i ovne til tørring og aktivering af molekylsier i Reggio Calabria, forudsat at satsen ikke er lavere end de minimumssatser for punktafgiften på mineralolier, der er fastsat i EF-lovgivningen

- ved nedsættelse for benzin, der forbruges i området Friuli-Venezia Giulia, forudsat at satsen ikke er lavere end den minimumssats, der er fastsat i EF-lovgivningen

- ved nedsættelse for mineralolier, der forbruges i områderne Udine og Trieste, forudsat at satserne ikke er lavere end de minimumssatser, der er fastsat i EF-lovgivningen.

3) Kongeriget Nederlandene:

- ved nedsatte dieselsatser for erhvervskøretøjer, forudsat at satserne ikke er lavere end de minimumssatser, der er fastsat i EF-lovgivningen.

Artikel 4

Følgende undtagelser ophører med at være i kraft fra den 1. januar 1998:

1) Kongeriget Belgien:

- for motorer, der anvendes til dræning af oversvømmede landområder.

2) Den Hellenske Republik:

- ved nedsættelse for diesel for at fremme brugen af mere miljøvenlige brændstoffer, når sådanne incitamenter er knyttet til bestemte tekniske specifikationer, som f.eks. massefylde, svovlindhold, destillationsinterval, flammepunkt og indeks, og forudsat at disse satser ikke er lavere end de minimumssatser for punktafgiften på mineralolier, der er fastsat i EF-lovgivningen

- for afsaltningsanlæg

- ved fritagelse for brændstoffer, der anvendes til drift af de officielle køretøjer, der benyttes af metropolitterne

- for sejlads i private lystfartøjer.

3) Irland:

- ved drift af fyrtårne.

4) Den Italienske Republik:

- for motorer, der anvendes til dræning af oversvømmede landområder.

5) Kongeriget Nederlandene:

- for motorer, der anvendes til dræning af oversvømmende landområder

- for afsaltningsanlæg.

6) Kongeriget Sverige:

- ved nedsættelse for let olie til opvarmning alt efter miljøklassifikation.

7) Det Forenede Kongerige:

- ved drift af fyrtårne.

Artikel 5

1. Rådets beslutning 92/510/EØF (5), 93/697/EF (6), 95/585/EF (7), 96/273/EF (8), 96/418/EF (9), 97/91/EF (10), 97/92/EF (11), 97/93/EF (12) og 97/136/EF (13), ophæves med virkning fra den 1. juli 1997.

2. Nedenstående tilladelser, der er givet med baggrund i særlige politiske hensyn, og hvortil Rådet anses for at have givet tilladelse efter udløbet af fristen på to måneder i artikel 8, stk. 4, i direktiv 92/81/EØF, ophæves med virkning fra den 1. juli 1997:

- tilladelsen til Tyskland efter dette lands anmodning af 15. marts 1994, som Kommissionen underrettede medlemsstaterne om den 7. april 1994

- tilladelsen til Spanien efter dette lands anmodning af 17. maj 1994, som Kommissionen underrettede medlemsstaterne om den 17. juni 1994

- tilladelsen til Frankrig efter dette lands anmodning af 13. december 1993, som Kommissionen underrettede medlemsstaterne om den 7. april 1994

- tilladelsen til Frankrig efter dette lands anmodning af 23. november 1994, som Kommissionen underrettede medlemsstaterne om den 19. december 1994

- tilladelsen til Italien efter dette lands anmodning af 15. marts 1994, som Kommissionen underrettede medlemsstaterne om den 5. april 1994

- tilladelsen til Irland efter dette lands anmodning af 30. juli 1993, som Kommissionen underrettede medlemsstaterne om den 15. september 1993

- tilladelsen til Portugal efter dette lands anmodning af 11. marts 1994, som Kommissionen underrettede medlemsstaterne om den 7. april 1994

- tilladelsen til Det Forenede Kongerige efter dette lands anmodning af 20. januar 1994, som Kommissionen underrettede medlemsstaterne om den 24. februar 1994.

Artikel 6

Denne beslutning er rettet til medlemsstaterne.

Udfærdiget i Luxembourg, den 30. juni 1997.

På Rådets vegne

A. NUIS

Formand

(1) EFT nr. L 316 af 31. 10. 1992, s. 12. Direktivet er senest ændret ved direktiv 94/74/EF (EFT nr. L 365 af 31. 12. 1994, s. 46).

(2) EFT nr. C 382 af 18. 12. 1996, s. 5.

(3) EFT nr. C 200 af 30. 6. 1997.

(4) EFT nr. L 316 af 31. 10. 1992, s. 19. Direktivet er ændret ved direktiv 94/74/EF (EFT nr. L 365 af 31. 12. 1994, s. 46).

(5) EFT nr. L 316 af 31. 10. 1992, s. 16.

(6) EFT nr. L 321 af 23. 12. 1993, s. 29.

(7) EFT nr. L 327 af 30. 12. 1995, s. 33.

(8) EFT nr. L 102 af 25. 4. 1996, s. 40.

(9) EFT nr. L 172 af 11. 7. 1996, s. 22.

(10) EFT nr. L 29 af 31. 1. 1997, s. 53.

(11) EFT nr. L 29 af 31. 1. 1997, s. 54.

(12) EFT nr. L 29 af 31. 1. 1997, s. 55.

(13) EFT nr. L 52 af 22. 2. 1997, s. 18.